**Եվրոպայի խորհրդի խորհրդարանական վեհաժողով** (այսուհետ՝ ԵԽԽՎ), Եվրոպայի խորհրդի (այսուհետ՝ ԵԽ) խորհրդարանական ձևաչափն է, Նստավայրը Ստրասբուրգում է։

### Պատմություն

Վեհաժողովը ձևավորվել է 1949 թվականի մայիսի 5-ին Լոնդոնում ստորագրված Եվրոպայի խորհրդի կանոնադրությամբ։ Վերջինիս 22-րդ հոդվածով սահմանվում է, որ Վեհաժողովը ԵԽ-ի խորհրդակցական մարմինն է։ 1974 թվականից սկսած՝ խորհրդակցական վեհաժողովն անվանում են Խորհրդարանական վեհաժողով։
Առաջին նիստը գումարվել է 1949 թվականի օգոստոսի 10-ին և համարվում է ժողովրդավարական ընթացակարգով ընտրված պատգամավորներից կազմված միջազգային ամենահին բազմակարծությամբ խորհրդանական վեհաժողովը։

#### Գործունեության ձև

ԵԽԽՎ-ն է սահմանում իր օրակարգը։ Քննարկում է եվրոպական ու միջազգային իրադարձությունները և հրատապ թեմաներ ու խնդիրներ, որոնք մտահոգում են եվրոպական երկրներին։ Հիմնական կարևոր թեմաներն են՝ մարդու իրավունքները, ժողովրդավարությունը, փոքրամասնությունների ու իրավական պետության պաշտպանությունը։

ԵԽԽՎ-ի նիստերը գումարվում են տարին չորս անգամ՝ Ստրասբուրգում, Եվրոպայի պալատում, մեկշաբաթյա տևողությամբ։ Իսկ ութ գլխավոր հանձնաժողովների նիստերը գումարվում են ողջ տարվա ընթացքում՝ զեկույցների պատրաստման և իրենց բնագավառներին ու իրավասություններին պատկանող բանաձևերի նախագծերի ու հանձնարարականների ընդունման նպատակով։

ԵԽԽՎ-ն օրենսդրական մարմին չէ։ Այն քննարկումների անցկացման մարմին է՝ բաղկացած յուրաքանչյուր պետությունից որոշակի քանակով ներկայացուցիչների թվից, որոնք ազգայի նխորհրդարանների անդամ են և վերջիններիս կողմից ԵԽԽՎ անդամ են նշանակվել ։

ԵԽԽՎ նիստերի կիսաշրջանաձև դահլիճը
#### Կազմ և տարբեր կառուցվածքներ

ԵԽԽՎ-ի անդամների ընդհանուր թիվը 648 է, որոնցից 324-ը՝ ներկայացուցիչներն են, իսկ 324-ը՝ նրանց փոխարինողները։ Ներկայացուցիչներն իրենց հերթին յուրաքանչյուր անդամ-պետության խորհրդարանի անդամ են։
Հավասարապես պատվիրակներ կան նաև Ղրղզստանի ու Մարոկկոյի խորհրդարաններից, ինչպես նաև Պաղեստինի Օրենսդրական խորհրդից, որոնք ԵԽԽՎ-ում Գործընկեր ժողովրդավարության համար կարգավիճակ ունեն։
Կանադայի, Իսրայելի ու Մեքսիկայի խորհրդարանների ներկայացուցիչները դիտորդի կարգավիճակ ունեն։
Բելառուսի հատուկ հրավիրյալի կարգավիճակը դադարեցվել է 1997 թվականին։
Յուրաքանչյուր երկրի մեծությունից կախված՝ որոշվում է վերջինիս ներկայացուցիչների ու քվեների թիվը։ Դրա փոխարեն, Նախարարների կոմիտեի կազմում յուրաքանչյուր երկիր մեկ ձայն ունի։
Յուրաքանչյուր խորհրդարան ընտրում է ԵԽԽՎ-ում իր ներկայացուցիչների նշանակման ձևը։ Բացի այդ, յուրանքաչյուր ազգային պատվիրակության քաղաքական կազմը պետք է արտացոլի տվյալ խորհրդարանի տարբեր կուսակցությունների ներկայացվածությունը։

#### ԵԽԽՎ-ի նախկին անդամներ են եղել.

• Դիք Մարտին (Շվեյցարիա). նշանակվել է 2005 թվականի վերջին՝ որպես ՀԴԲ-ի արտակարգ փոխհատուցումների վեճի գործով քննության զեկուցող և   

• Մարչելո Դել՛Ուտրին (Իտալիա). Վերաքննիչ դատարանի դատավճռով 2010 թվականին դատապարտվել է 7 տարվա ազատազրկման՝ մաֆիոզական միավորմանը հանցակցության համար.

#### Ըստ երկրի

Ըստ երկրի՝ խորհրդարանական պատվիրակության ներկայացուցիչների թիվը.


|  |  |  |
| --- | --- | --- |
| **Երկիրը** | **Նստատեղերի թիվը** | **Անդամակցման տարեթիվը** |
|
| Ալբանիա Ալբանիա | 4 | 1995 |
| Գերմանիա Գերմանիա | 18 | 1951 |
| Անդորրա Անդորրա | 2 | 1994 |
| Հայաստան Հայաստան | 4 | 2001 |
| Ավստրիա Ավստրիա | 6 | 1956 |
| Ադրբեջան Ադրբեջան | 6 | 2001 |
| Բելգիա Բելգիա | 7 | 1949 |
| Բոսնիա և Հերցեգովինա Բոսնիա և Հերցեգովինա | 5 | 2002 |
| Բուլղարիա Բուլղարիա | 6 | 1992 |
| Կիպրոսի Հանրապետություն Կիպրոս | 3 | 1961 |
| Խորվաթիա Խորվաթիա | 5 | 1996 |
| Դանիա Դանիա | 5 | 1949 |
| Իսպանիա Իսպանիա | 12 | 1977 |
| Էստոնիա Էստոնիա | 3 | 1993 |
| Ֆինլանդիա Ֆինլանդիա | 5 | 1989 |
| Ֆրանսիա Ֆրանսիա | 18 | 1949 |
| Վրաստան Վրաստան | 5 | 1999 |
| Հունաստան Հունաստան | 7 | 1949 |
| Հունգարիա Հունգարիա | 7 | 1990 |
| Իռլանդիա Իռլանդիա | 4 | 1949 |
| Իսլանդիա Իսլանդիա | 3 | 1959 |
| Իտալիա Իտալիա | 18 | 1949 |
| Լատվիա Լատվիա | 3 | 1995 |
| Լիխտենշտայն Լիխտենշտայն | 2 | 1978 |
| Լիտվա Լիտվա | 4 | 1993 |
| Լյուքսեմբուրգ Լյուքսեմբուրգ | 3 | 1949 |
| Հյուսիսային Մակեդոնիա Հյուսիսային Մակեդոնիա | 3 | 1995 |
| Մալթա Մալթա | 3 | 1965 |
| Մոլդովա Մոլդովա | 5 | 1995 |
| Մոնակո Մոնակո | 2 | 2004 |
| Չեռնոգորիա Չեռնոգորիա | 3 | 2008 |
| Նորվեգիա Նորվեգիա | 5 | 1949 |
| Նիդերլանդներ Նիդերլանդներ | 7 | 1949 |
| Լեհաստան Լեհաստան | 12 | 1991 |
| Պորտուգալիա Պորտուգալիա | 7 | 1976 |
| Չեխիա Չեխիա | 7 | 1991/1993 |
| Ռումինիա Ռումինիա | 10 | 1993 |
| Միացյալ Թագավորություն Միացյալ Թագավորություն | 18 | 1949 |
| Ռուսաստան Ռուսաստան | 18 | 1996 |
| Սան Մարինո Սան Մարինո | 2 | 1988 |
| Սերբիա Սերբիա | 7 | 2003 |
| Սլովակիա Սլովակիա | 5 | 1991/1993 |
| Սլովենիա Սլովենիա | 3 | 1993 |
| Շվեդիա Շվեդիա | 6 | 1949 |
| Շվեյցարիա Շվեյցարիա | 6 | 1963 |
| Թուրքիա Թուրքիա | 18 | 1949 |
| Ուկրաինա Ուկրաինա | 12 | 1995 |

#### Ըստ խորհրդարանական խմբի

ԵԽԽՎ-ն նաև ունի հետևյալ խորհրդանարական խմբերը.

• Եվրոպական ժողովրդական կուսակցության խումբը. ունի 202 անդամ, նախագահն է Աքսել Ֆիշերը,

• Սոցիալիստների խումբը. ունի 194 անդամ, նախագահն է Անդրեաս Գրոսը,

• Եվրոպական պահպանողականների խումբը. ունի 66 անդամ, նախագահն է Քրիսթոֆեր Չոփը,

• Եվրոպայի ժողովրդավարների և ազատականների միություն. ունի 73 անդամ, նախագահն է Խորդի ԽուսիաԿոստան,

• Եվրոպական միացյալ ձախերի խումբը. ունի 37 անդամ, նախագահն է Թինի Քոքսը և  

• Որևէ խմբակցության չհարող անդամները, որոնք թվով 53-ն են։

Յուրանքանչյուր ներկայացվածություն պետք է արտացոլի ԵԽԽՎ-ում գործող տարբեր քաղաքական կուսակցությունների ներկայացվածությունը։ ԵԽԽՎ-ն կազմվում է ազգային պատվիրակություններից և անդրազգային խմբերից։ Վերջիններիս ներկայացվածությունը խրախուսվում է։ 1960-ական թվականների կեսին խրախուսվեց քաղաքական խմբերի ստեղծումը, որոնք հանձն առան հարգել ժողովրդավարական արժեքները։ Խորհրդարանական խմբի ձևավորման համար անհրաժեշտ է առնվազն 6 երկրից ընդհանուր թվով 20 խորհրդարանական։

#### Լեզուներ

Եվրոպայի խորհրդի պաշտոնական լեզուներն են անգլերենն ու ֆրանսերենը, բայց ԵԽԽՎ-ն միջաժամանակ որպես աշխատանքային լեզուներ է օգտագործում գերմաներենը, իտալերենն ու ռուսերենը։ Յուրաքանչյուր խորհրդարանական ունի անհատական ականջակալներ ու ստեղնաշարով վահանակ, որով կարող է ընտրել նիստերի լեզուն։ Այն դեպքում, երբ ելույթ ունեցողներն օտարերկացիներ են և թվարկած լեզուներից ոչ մեկով չեն խոսում, այդ պարագայում պետք է կամ խոսեն պաշտոնական լեզուներից որևէ մեկով կամ էլ ելույթ ունենան իրենց անձնական բանավոր թարգմանչի օգնությամբ։
Չնայած ըստ էության հարաբերականորեն ծախսատար այս գործելաոճին՝ ակնհայտ է, որ ԵԽԽՎ-ում ելույթների մեծամասնությունն անգլերեն են։

Ծանոթագրություններ
------------------

* Տեսաձայնային նյութեր Վիքիպահեստում

1. ↑

* ԵԵԽՎ-ի պաշտոնական վեբկայքը

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Flickr · ՅուԹյուբ |
|  |
| Բառարաններ և հանրագիտարաններ | Արմենիապեդիա · Բրիտանիկա |
|  |
| 

|  Չափորոշչային վերահսկողություն |
| --- |
|  |
| CONOR: 286788707 · GND: 26512-3 · ISNI: 0000000109445768 · LCCN: n80056975 · NKC: kn20010711372 · NLG: 218103 · SUDOC: 02774034X · VIAF: 155361876 · WorldCat VIAF: 155361876 |

 |

 |